L-eżorċisti issa għandhom arma leġali biex jiġġieldu lix-xitan wara li l-Vatikan irrikonoxxa grupp ta’ 250 qassis minn 30 pajjiż madwar id-dinja li jwettqu l-eżorċiżmu. L’Osservatore Romano tikkwota lil Patri Francesco Bamonte, il-kap tal-assoċjazzjoni jgħid li l-għarfien huwa ferħ għall-Knisja kollha għax l-eżorċiżmu huwa att ta’ karità lil dawk kollha li jeħtiġuha biex jeħilsu mix-xitan. Osservaturi kienu qalu li meta l-Papa Franġisku poġġa idejh fuq tfajjel f’siġġu tar-roti waqt li kien f’laqgħa fi Pjazza San Pietru, mill-mossi li għamel it-tfajjel, deher li l-Papa għamel eżorċiżmu fuqu.